दिल्ली में एक बार फिर से कोरोना का प्रकोप बढ़ गया है। दिल्ली के बाद मुंबई में स्थिति भयावह होती जा रही है। पांच महीनों के बाद, मुंबई में रोगियों की संख्या में वृद्धि हुई है और एक लहर आने की संभावना व्यक्त की जा रही है। कोरोना की बढ़ती संख्या के कारण लोकल सेवाओं को आम जनता के लिए शुरू करने के निर्णय में विलंब होगा। मुंबई मनपा आयुक्त इकबाल सिंह चहल ने मीडिया को दिए एक साक्षात्कार में ये बातें कही हैं। इसके साथ ही मनपा आयुक्त ने मुंबई में कोरोना रोगियों की बढ़ती संख्या पर चिंता व्यक्त करते हुए कहा कि 'अगले तीन से चार सप्ताह मुंबई के लिए बहुत महत्वपूर्ण हैं। हालांकि, मुंबई में कोई प्रतिबंध नहीं लगाया जाएगा। लेकिन तीन से चार सप्ताह के बाद स्थिति की समीक्षा की जाएगी। उसके बाद ही कोई निर्णय लिया जाएगा। स्वीमिंग पूल, स्कूल और रेलवे सेवाएं शुरू करने की योजना तैयार थी। लेकिन अब उक्त तीनों चीजें बंद ही रहेंगी। मनपा आयुक्त ने कहा कि फिलहाल अन्य जगहों पर कोई असर नहीं होगा!
- हिंदुस्थान में जहर फैला रहा है पाकिस्तानी अजहर!… मारे गए आतंकियों की चैट से खुला राज
- शहीद स्मृति दिवस पर मुख्यमंत्री ने दी श्रद्धांजलि!